Friday, 28 February 2020, 4:30 AM
By Sameera, 17 January, 2020, 22:15
नई दिल्ली । दिल्ली विधानसभा चुनाव 2020 के लिए आम आदमी पार्टी (आप) गारंटी कार्ड लॉन्च करेगी जिसमें अगले 5 सालों में होने वाले कामों के होने की गारंटी देगी, इसका ब्यौरा गारंटी कार्ड में होगा। यह घोषणा करते हुए आम आदमी पार्टी के दिल्ली प्रमुख और दिल्ली सरकार के मंत्री गोपाल राय ने बताया 'अगले 5 सालों में आम आदमी पार्टी सरकार में आने पर किन चीजों की गारंटी करेगी उसका ब्यौरा गारंटी कार्ड में होगा। खुद मुख्यमंत्री अरविंद केजरीवाल 23 जनवरी से पहले गारंटी कार्ड को लॉन्च करेंगे।'इस गारंटी कार्ड को आम आदमी पार्टी के सभी नेता और कार्यकर्ता 23 जनवरी से 2 फरवरी तक दिल्ली के सभी घरों में पहुंचाएंगे। मुख्यमंत्री अरविंद केजरीवाल अपनी टाउन हॉल मीटिंगों में इसी गारंटी कार्ड को लेकर जाया करेंगे। एनडीटीवी इंडिया ने गोपाल राय से पूछा कि पार्टी का मेनिफेस्टो और यह गारंटी कार्ड किस तरह अलग है? तो गोपाल राय ने बताया 'गारंटी कार्ड 23 जनवरी से पहले आएगा जबकि विस्तृत मेनिफेस्टो 26 जनवरी के बाद आएगा। मेनिफेस्टो बताएगा कि अगले 5 साल में आम आदमी पार्टी विस्तृत रूप से किन मुद्दों पर काम करेगी जबकि गारंटी कार्ड टू दी पॉइंट कामों की गारंटी वाला होगा।'